CELEX: 32015R1407
Language: el
Date: 2015-08-19 00:00:00
Title: Εκτελεστικός κανονισμός (ΕΕ) 2015/1407 της Επιτροπής, της 19ης Αυγούστου 2015, για την τροποποίηση του εκτελεστικού κανονισμού (ΕΕ) αριθ. 170/2013 σχετικά με τη θέσπιση μεταβατικών μέτρων στον τομέα της ζάχαρης λόγω της προσχώρησης της Κροατίας

20.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 219/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1407 ΤΗΣ ΕΠΙΤΡΟΠΉΣ
   της 19ης Αυγούστου 2015
   για την τροποποίηση του εκτελεστικού κανονισμού (ΕΕ) αριθ. 170/2013 σχετικά με τη θέσπιση μεταβατικών μέτρων στον τομέα της ζάχαρης λόγω της προσχώρησης της Κροατίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη προσχώρησης της Κροατίας,
   Έχοντας υπόψη την πράξη προσχώρησης της Κροατίας (1), και ιδίως τα άρθρα 41 και 16, σε συνδυασμό με το σημείο 4 του τμήματος 3 στοιχείο α) του παραρτήματος IV,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 170/2013 της Επιτροπής (2) προβλέπει μεταβατικά μέτρα στον τομέα της ζάχαρης, ως αποτέλεσμα της προσχώρησης της Κροατίας στην Ένωση. Το τμήμα 2 του κεφαλαίου ΙΙ του εν λόγω κανονισμού αφορά τον προσδιορισμό και την απομάκρυνση των πλεοναζουσών ποσοτήτων ζάχαρης που βρίσκονταν στην Κροατία κατά την ημερομηνία προσχώρησής της. Καθορίζονται ιδίως οι προθεσμίες για τον προσδιορισμό των πλεοναζουσών ποσοτήτων ζάχαρης, για την απομάκρυνσή τους και για την παροχή αποδεικτικών στοιχείων της απομάκρυνσης από τους σχετικούς εμπορευομένους στην Κροατία. Καθορίζονται, επίσης, οι περίοδοι αναφοράς που πρέπει να χρησιμοποιούνται για τον υπολογισμό του ποσού που πρέπει να καταβάλει η Κροατία σε περίπτωση που δεν απομακρυνθούν οι πλεονάζουσες ποσότητες.
            
         
               (2)
            
            
               Με τον εκτελεστικό κανονισμό (ΕΕ) αριθ. 1345/2014 της Επιτροπής (3) καθορίστηκαν οι πλεονάζουσες ποσότητες ζάχαρης που έχουν αποθηκευθεί στην Κροατία πριν από την προσχώρηση και οι οποίες πρέπει να απομακρυνθούν από την αγορά δαπάναις της Κροατίας, σύμφωνα με τις προθεσμίες που καθορίζονται στον εκτελεστικό κανονισμό (ΕΕ) αριθ. 170/2013, όπως αυτός τροποποιήθηκε με τον εκτελεστικό κανονισμό (ΕΕ) αριθ. 968/2014 της Επιτροπής (4).
            
         
               (3)
            
            
               Με την επιστολή της, ημερομηνίας 19ης Μαΐου 2015, η Κροατία ενημέρωσε την Επιτροπή ότι, μολονότι δεν αμφισβητεί την υποχρέωση που υπέχει όσον αφορά την εξασφάλιση της — καθορισμένης από την Επιτροπή — απομάκρυνσης από την αγορά των πλεοναζουσών ποσοτήτων ζάχαρης το αργότερο μέχρι τις 30 Σεπτεμβρίου 2015, εκλήθη να αντιμετωπίσει απρόβλεπτες διαδικαστικές δυσχέρειες κατά την τήρηση της υποχρέωσης επιβολής, στις εμπλεκόμενες επιχειρήσεις, της απομάκρυνσης των πλεονασματικών ποσοτήτων και, επίσης, διαπίστωσε ότι απαιτείται πρόσθετος χρόνος προκειμένου να ξεπεραστούν τα προβλήματα αυτά. Ως εκ τούτου, είναι σκόπιμο να παραταθεί κατά έξι μήνες η προθεσμία που προβλέπεται από τον εκτελεστικό κανονισμό (ΕΕ) αριθ. 170/2013.
            
         
               (4)
            
            
               Κατά συνέπεια, πρέπει να τροποποιηθεί αναλόγως ο εκτελεστικός κανονισμός (ΕΕ) αριθ. 170/2013.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 170/2013 τροποποιείται ως εξής:
   
               1)
            
            
               Στο άρθρο 9 παράγραφος 1, η ημερομηνία «30 Σεπτεμβρίου 2015» αντικαθίσταται από την ημερομηνία «31 Μαρτίου 2016».
            
         
               2)
            
            
               Το άρθρο 10 τροποποιείται ως εξής:
               
                           α)
                        
                        
                           η ημερομηνία «30 Σεπτεμβρίου 2015» αντικαθίσταται από την ημερομηνία «31 Μαρτίου 2016»·
                        
                     
                           β)
                        
                        
                           η ημερομηνία «31 Μαΐου 2016» αντικαθίσταται από την ημερομηνία «30 Νοεμβρίου 2016».
                        
                     
         
               3)
            
            
               Το άρθρο 11 τροποποιείται ως εξής:
               
                           α)
                        
                        
                           στην παράγραφο 1, η ημερομηνία «31 Δεκεμβρίου 2015» αντικαθίσταται από την ημερομηνία «30 Ιουνίου 2016»·
                        
                     
                           β)
                        
                        
                           στην παράγραφο 2 τέταρτο εδάφιο, η ημερομηνία «30 Σεπτεμβρίου 2015» αντικαθίσταται από την ημερομηνία «31 Μαρτίου 2016».
                        
                     
         
               4)
            
            
               Το άρθρο 12 τροποποιείται ως εξής:
               
                           α)
                        
                        
                           στην παράγραφο 1, η ημερομηνία «31 Ιανουαρίου 2016» αντικαθίσταται από την ημερομηνία «31 Ιουλίου 2016»·
                        
                     
                           β)
                        
                        
                           η παράγραφος 2 τροποποιείται ως εξής:
                           
                                       i)
                                    
                                    
                                       στο πρώτο εδάφιο, η ημερομηνία «30 Σεπτεμβρίου 2015» αντικαθίσταται από την ημερομηνία «31 Μαρτίου 2016»·
                                    
                                 
                                       ii)
                                    
                                    
                                       στο δεύτερο εδάφιο, η ημερομηνία «31 Μαΐου 2016» αντικαθίσταται από την ημερομηνία «30 Νοεμβρίου 2016»·
                                    
                                 
                                       iii)
                                    
                                    
                                       στο τρίτο εδάφιο, η ημερομηνία «31 Μαρτίου 2016» αντικαθίσταται από την ημερομηνία «30 Σεπτεμβρίου 2016».
                                    
                                 
                     
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Αυγούστου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 112 της 24.4.2012, σ. 10.
   
      (2)  Εκτελεστικός κανονισμός (ΕΕ) αριθ. 170/2013 της Επιτροπής, της 25ης Φεβρουαρίου 2013, για τον καθορισμό μεταβατικών μέτρων στον τομέα της ζάχαρης λόγω της προσχώρησης της Κροατίας (ΕΕ L 55 της 27.2.2013, σ. 1).
   
      (3)  Εκτελεστικός κανονισμός (ΕΕ) αριθ. 1345/2014 της Επιτροπής, της 17ης Δεκεμβρίου 2014, για τον καθορισμό της πλεονάζουσας ποσότητας ζάχαρης, ισογλυκόζης και φρουκτόζης στην Κροατία (ΕΕ L 363 της 18.12.2014, σ. 80).
   
      (4)  Εκτελεστικός κανονισμός (ΕΕ) αριθ. 968/2014 της Επιτροπής, της 12ης Σεπτεμβρίου 2014, για την τροποποίηση του εκτελεστικού κανονισμού (ΕΕ) αριθ. 170/2013 σχετικά με τη θέσπιση μεταβατικών μέτρων στον τομέα της ζάχαρης λόγω της προσχώρησης της Κροατίας (ΕΕ L 272 της 13.9.2014, σ. 6).